title: Регламент за изпълнение (ЕС) 2018/95 на Комисията от 9 януари 2018 година за вписване на наименование в регистъра на защитените наименования за произход и защитените географски указания „Slavonski med“ (ЗНП)

text:
               23.1.2018

               BG

               Официален вестник на Европейския съюз

               L 17/9

         РЕГЛАМЕНТ ЗА ИЗПЪЛНЕНИЕ (ЕС) 2018/95 НА КОМИСИЯТА
   от 9 януари 2018 година
   за вписване на наименование в регистъра на защитените наименования за произход и защитените географски указания „Slavonski med“ (ЗНП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Slavonski med“, подадено от Хърватия, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Slavonski med“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Slavonski med“ (ЗНП).
   Наименованието по първа алинея се използва за идентифициране на продукт от клас 1.4. Други продукти от животински произход (яйца, мед, различни млечни продукти с изключение на масло, и др.) от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 януари 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 292, 2.9.2017 г., стр. 7.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2018/106 на Комисията от 10 януари 2018 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [„Saint-Nectaire“ (ЗНП)]

text:
               24.1.2018

               BG

               Официален вестник на Европейския съюз

               L 19/3

         РЕГЛАМЕНТ ЗА ИЗПЪЛНЕНИЕ (ЕС) 2018/106 НА КОМИСИЯТА
   от 10 януари 2018 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [„Saint-Nectaire“ (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното наименование за произход „Saint-Nectaire“, регистрирано по силата на Регламент (ЕО) № 1107/96 на Комисията (2), изменен с Регламент (ЕС) 2015/1003 (3).

               (2)

               С писмо от 7 март 2017 г. френските органи уведомиха Комисията за предоставения по силата на член 15, параграф 4 от Регламент (ЕС) № 1151/2012 преходен период, завършващ на 31 декември 2021 г., на двама оператори, установени на тяхна територия и отговарящи на условията на посочения член съгласно публикуваното на 23 февруари 2017 г. в Официален вестник на Френската република постановление от 15 февруари 2017 г. относно защитеното наименование за произход „Saint-Nectaire“. По време на националната процедура за предявяване на възражения тези оператори, които са предлагали на пазара „Saint-Nectaire“ законно и непрекъснато в продължение на най-малко пет години преди подаването на заявлението, са подали възражение във връзка с натоварването на хектар основна фуражна площ от стопанствата, с намаляване на степента на натоварване от 1,4 на 1,3 животински единици на хектар. Това са следните оператори: GAEC Noilhat, Noilhat 63690 Tauves и GAEC de l'Eau verte, Lamur, 63113 Picherande.

               (3)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (4).

               (4)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Saint-Nectaire“ (ЗНП).
   Член 2
   Защитата, предоставена по силата на член 1, е обвързана с прилагането на преходния период, предоставен от Франция на операторите, отговарящи на условията по член 15, параграф 4 от Регламент (ЕС) № 1151/2012, по силата на постановлението относно защитеното наименование за произход „Saint-Nectaire“, прието на 15 февруари 2017 г. и публикувано на 23 февруари 2017 г. в Официален вестник на Френската република.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 януари 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 1107/96 на Комисията от 12 юни 1996 г. относно регистриране на географски указания и наименования за произход по процедурата, предвидена в член 17 на Регламент (ЕИО) № 2081/92 на Съвета (ОВ L 148, 21.6.1996 г., стр. 1).

      (3)  Регламент за изпълнение (ЕС) 2015/1003 на Комисията от 22 юни 2015 г. за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Saint-Nectaire (ЗНП)] (ОВ L 161, 26.6.2015 г., стр. 6).

      (4)  ОВ C 299, 9.9.2017 г., стр. 7.


title: Регламент за изпълнение (ЕС) 2018/107 на Комисията от 12 януари 2018 година за вписване на наименование в регистъра на защитените наименования за произход и защитените географски указания [„Jajca izpod Kamniških planin“ (ЗГУ)]

text:
               24.1.2018

               BG

               Официален вестник на Европейския съюз

               L 19/5

         РЕГЛАМЕНТ ЗА ИЗПЪЛНЕНИЕ (ЕС) 2018/107 НА КОМИСИЯТА
   от 12 януари 2018 година
   за вписване на наименование в регистъра на защитените наименования за произход и защитените географски указания [„Jajca izpod Kamniških planin“ (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Jajca izpod Kamniških planin“, подадено от Словения, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Jajca izpod Kamniških planin“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Jajca izpod Kamniških planin“ (ЗГУ).
   Наименованието по първа алинея се използва за идентифициране на продукт от клас 1.4. Други продукти от животински произход (яйца, мед, различни млечни продукти, с изключение на масло и др.) от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 януари 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 296, 7.9.2017 г., стр. 20.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2018/112 на Комисията от 24 януари 2018 година за подновяване, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, на одобрението на активното вещество с нисък риск ламинарин и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

text:
               25.1.2018

               BG

               Официален вестник на Европейския съюз

               L 20/3

         РЕГЛАМЕНТ ЗА ИЗПЪЛНЕНИЕ (ЕС) 2018/112 НА КОМИСИЯТА
   от 24 януари 2018 година
   за подновяване, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, на одобрението на активното вещество с нисък риск ламинарин и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 22, параграф 1, във връзка с член 20, параграф 1 от него,
   като има предвид, че:

               (1)

               С Директива 2005/3/ЕО на Комисията (2) ламинаринът е включен като активно вещество в приложение I към Директива 91/414/ЕИО на Съвета (3).

               (2)

               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са включени в част А от приложението към Регламент за изпълнение (ЕС) № 540/2011 на Комисията (4).

               (3)

               Срокът на одобрението на активното вещество ламинарин, определен в част А от приложението към Регламент за изпълнение (ЕС) № 540/2011, изтича на 31 юли 2018 г.

               (4)

               В съответствие с член 1 от Регламент за изпълнение (ЕС) № 844/2012 на Комисията (5) в предвидения в същия член срок бе подадено заявление за подновяване на одобрението на ламинарина.

               (5)

               Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според държавата членка докладчик заявлението е пълно.

               (6)

               Държавата членка докладчик подготви доклад за оценка във връзка с подновяването, като се консултира с държавата членка съдокладчик, и на 22 април 2016 г. го представи на Европейския орган по безопасност на храните („Органа“) и на Комисията.

               (7)

               Органът изпрати доклада за оценка във връзка с подновяването до заявителя и до държавите членки за коментар и препрати на Комисията получените коментари. Освен това Органът публикува допълнителното обобщено досие.

               (8)

               На 3 май 2017 г. Органът предаде на Комисията заключението си (6) за това дали може да се очаква активното вещество ламинарин да отговаря на критериите за одобряване, предвидени в член 4 от Регламент (ЕО) № 1107/2009. На 5 октомври 2017 г. Комисията представи проекта на доклад във връзка с подновяването на одобрението на ламинарина пред Постоянния комитет по растенията, животните, храните и фуражите.

               (9)

               На заявителя бе дадена възможност да представи забележките си по доклада във връзка с подновяването на одобрението.

               (10)

               Бе установено, че критериите за одобряване, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ ламинарин. Поради това е целесъобразно одобрението на ламинарина да бъде подновено.

               (11)

               Оценката на риска във връзка с подновяването на одобрението на ламинарина се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи ламинарин. Поради това е целесъобразно ограничението за употреба само като елиситор да се премахне.

               (12)

               Освен това Комисията счита, че ламинаринът представлява активно вещество с нисък риск по смисъла на член 22 от Регламент (ЕО) № 1107/2009. Ламинаринът не е рисково вещество и отговаря на условията, посочени в точка 5 от приложение II към Регламент (ЕО) № 1107/2009. Ламинаринът е полизахарид, който се съдържа в кафяви водорасли и се среща в естествен вид в околната среда. Допълнителната експозиция на хората, животните и околната среда посредством видовете употреба, одобрени съгласно Регламент (ЕО) № 1107/2009, се очаква да бъде пренебрежимо малка в сравнение с естествената експозиция.

               (13)

               Поради това е целесъобразно одобрението на ламинарина като вещество с нисък риск да бъде подновено.

               (14)

               В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от него приложението към Регламент за изпълнение (ЕС) № 540/2011 следва да бъде съответно изменено.

               (15)

               С Регламент за изпълнение (ЕС) 2017/841 на Комисията (7) срокът на одобрението на ламинарина бе удължен с цел да се даде възможност процедурата по подновяване да приключи, преди срокът на одобрението да изтече. Като се има предвид обаче, че решение за подновяване на одобрението бе взето преди този удължен срок, настоящият регламент следва да се прилага от 1 март 2018 г.

               (16)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активното вещество
   Одобрението на активното вещество с нисък риск ламинарин се подновява в съответствие с приложение I.
   Член 2
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и начална дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   Той се прилага от 1 март 2018 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 януари 2018 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Директива 2005/3/ЕО на Комисията от 19 януари 2005 година за изменение на Директива 91/414/ЕИО на Съвета с цел включването на имазосулфурон, ламинарин, метоксифенозид и s-метолахлор като активни вещества (ОВ L 20, 22.1.2005 г., стр. 19).

      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).

      (6)  EFSA Journal (Бюлетин на ЕОБХ), 2014; 12(10):3868.

      (7)  Регламент за изпълнение (ЕС) 2017/841 на Комисията от 17 май 2017 година за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества алфа-циперметрин, Ampelomyces quisqualis, щам: AQ 10, беналаксил, бентазон, бифеназат, бромоксинил, карфентразон-етил, хлорпрофам, циазофамид, десмедифам, дикват, DPX KE 459 (флупирсулфурон-метил), етоксазол, фамоксадон, фенамидон, флумиоксазин, форамсулфурон, Gliocladium catenulatum, щам: J1446, имазамокс, имазосулфурон, изоксафлутол, ламинарин, металаксил-М, метоксифенозид, милбемектин, оксасулфурон, пендиметалин, фенмедифам, пиметрозин, S-метолахлор и трифлоксистробин (ОВ L 125, 18.5.2017 г., стр. 12).

      ПРИЛОЖЕНИЕ I

                  Популярно наименование, идентификационни номера

                  Наименование по IUPAC

                  Чистота (1)

                  Дата на одобрението

                  Изтичане срока на одобрението

                  Специфични разпоредби

                  Ламинарин
                  CAS № 9008-22-4
                  CIPAC № 671

                  (1→3)-β-D-глюкан
                  (съгласно Съвместната комисия на IUPAC и IUB по биохимична номенклатура)

                  ≥ 860 g/kg в сухо вещество

                  1 март 2018 г.

                  28 февруари 2033 г.

                  За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението на ламинарина, и по-специално допълнения I и II към него.
                  Когато е целесъобразно, условията за употреба включват мерки за ограничаване на риска.

         (1)  Допълнителни подробности за идентичността и спецификацията на активното вещество са представени в доклада във връзка с подновяването на одобрението.

      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:

                  1)

                  в част А вписване 95 за ламинарина се заличава;

                  2)

                  в част Г се добавя следното вписване:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Дата на одобрението

                     Изтичане срока на одобрението

                     Специфични разпоредби

                     „12

                     Ламинарин
                     CAS № 9008-22-4
                     CIPAC № 671

                     (1→3)-β-D-глюкан
                     (съгласно Съвместната комисия на IUPAC и IUB по биохимична номенклатура)

                     ≥ 860 g/kg в сухо вещество

                     1 март 2018 г.

                     28 февруари 2033 г.

                     За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението на ламинарина, и по-специално допълнения I и II към него.
                     Когато е целесъобразно, условията за употреба включват мерки за ограничаване на риска.“

         (1)  Допълнителни подробности за идентичността и спецификацията на активното вещество са представени в доклада във връзка с подновяването на одобрението.


title: Регламент за изпълнение (ЕС) 2018/111 на Комисията от 12 януари 2018 година за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [„Bayerisches Rindfleisch“/„Rindfleisch aus Bayern“ (ЗГУ)]

text:
               25.1.2018

               BG

               Официален вестник на Европейския съюз

               L 20/1

         РЕГЛАМЕНТ ЗА ИЗПЪЛНЕНИЕ (ЕС) 2018/111 НА КОМИСИЯТА
   от 12 януари 2018 година
   за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [„Bayerisches Rindfleisch“/„Rindfleisch aus Bayern“ (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Германия за одобрение на изменение в спецификацията на защитеното географско указание „Bayerisches Rindfleisch“/„Rindfleisch aus Bayern“, регистрирано по силата на Регламент (ЕС) № 273/2011 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Bayerisches Rindfleisch“/„Rindfleisch aus Bayern“ (ЗГУ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 януари 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент за изпълнение (ЕС) № 273/2011 на Комисията от 21 март 2011 г. за вписване на название в Регистъра на защитените наименования за произход и защитените географски указания [Bayerisches Rindfleisch/Rindfleisch aus Bayern (ЗГУ)] (ОВ L 76, 22.3.2011 г., стр. 36).

      (3)  ОВ C 302, 13.9.2017 г., стр. 3.


title: Регламент за изпълнение (ЕС) 2018/113 на Комисията от 24 януари 2018 година за подновяване, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, на одобрението на активното вещество ацетамиприд и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

text:
               25.1.2018

               BG

               Официален вестник на Европейския съюз

               L 20/7

         РЕГЛАМЕНТ ЗА ИЗПЪЛНЕНИЕ (ЕС) 2018/113 НА КОМИСИЯТА
   от 24 януари 2018 година
   за подновяване, в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, на одобрението на активното вещество ацетамиприд и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
   като има предвид, че:

               (1)

               С Директива 2004/99/ЕО на Комисията (2) ацетамипридът е включен като активно вещество в приложение I към Директива 91/414/ЕИО на Съвета (3).

               (2)

               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са включени в част А от приложението към Регламент за изпълнение (ЕС) № 540/2011 на Комисията (4).

               (3)

               Срокът на одобрението на активното вещество ацетамиприд, определен в част А от приложението към Регламент за изпълнение (ЕС) № 540/2011, изтича на 30 април 2018 г.

               (4)

               В съответствие с член 1 от Регламент за изпълнение (ЕС) № 844/2012 на Комисията (5) в предвидения в същия член срок бе подадено заявление за подновяване на одобрението на ацетамиприд.

               (5)

               Заявителят представи допълнителните досиета, изисквани съгласно член 6 от Регламент за изпълнение (ЕС) № 844/2012. Според държавата членка докладчик заявлението е пълно.

               (6)

               Държавата членка докладчик изготви доклад за оценка във връзка с подновяването, като се консултира с държавата членка съдокладчик, и на 27 ноември 2015 г. го представи на Европейския орган по безопасност на храните („Органа“) и на Комисията.

               (7)

               Органът изпрати доклада за оценка във връзка с подновяването до заявителя и до държавите членки за коментар и препрати на Комисията получените коментари. Освен това Органът публикува допълнителното обобщено досие.

               (8)

               На 19 октомври 2016 г. Органът предаде на Комисията заключението си (6) за това дали може да се очаква ацетамипридът да отговаря на критериите за одобряване, предвидени в член 4 от Регламент (ЕО) № 1107/2009. На 23 януари 2017 г. Комисията представи проекта на доклад във връзка с подновяването на одобрението на ацетамиприда пред Постоянния комитет по растенията, животните, храните и фуражите.

               (9)

               На заявителя бе дадена възможност да представи забележките си по проекта на доклад във връзка с подновяването на одобрението.

               (10)

               Бе установено, че критериите за одобряване, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ ацетамиприд. Поради това е целесъобразно одобрението на ацетамиприда да бъде подновено.

               (11)

               Оценката на риска във връзка с подновяването на одобрението на ацетамиприда се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи ацетамиприд. Поради това е целесъобразно ограничението за употреба само като инсектицид да се премахне.

               (12)

               Приложението към Регламент за изпълнение (ЕС) № 540/2011 следва да бъде съответно изменено.

               (13)

               С Регламент за изпълнение (ЕС) 2016/2016 на Комисията (7) срокът на одобрението на ацетамиприда бе удължен до 30 април 2018 г. с цел да се даде възможност процедурата по подновяване да приключи, преди срокът на одобрението да изтече. Като се има предвид обаче, че решение за подновяване на одобрението бе взето преди този удължен срок, настоящият регламент следва да се прилага от 1 март 2018 г.

               (14)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активното вещество
   Одобрението на активното вещество ацетамиприд се подновява в съответствие с приложение I.
   Член 2
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и начална дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   Той се прилага от 1 март 2018 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 януари 2018 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Директива 2004/99/ЕО на Комисията от 1 октомври 2004 г. за изменение на Директива 91/414/ЕИО на Съвета относно включването на ацетамиприда и тиахлоприда в списъка с активните вещества (ОВ L 309, 6.10.2004 г., стр. 6).

      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      (5)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).

      (6)  EFSA Journal (Бюлетин на ЕОБХ), 2016; 14(11):4610. Достъпно на следния интернет адрес: www.efsa.europa.eu.

      (7)  Регламент за изпълнение (ЕС) 2016/2016 на Комисията от 17 ноември 2016 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества ацетамиприд, бензоена киселина, флазасулфурон, мекопроп-P, мепанипирим, мезосулфурон, пропинеб, пропоксикарбазон, пропизамид, пропиконазол, Pseudomonas chlororaphis, щам: MA 342, пираклостробин, хиноксифен, тиаклоприд, тирам, цирам, зоксамид (ОВ L 312, 18.11.2016 г., стр. 21).

      ПРИЛОЖЕНИЕ I

                  Популярно наименование, идентификационни номера

                  Наименование по IUPAC

                  Чистота (1)

                  Дата на одобрението

                  Изтичане срока на одобрението

                  Специфични разпоредби

                  Ацетамиприд
                  CAS № 135410-20-7
                  CIPAC № 649

                  (E)-N
                     1-Метил-N
                     1-[(6-хлоро-3-пиридил)метил]-N
                     2-цианоацетамидин

                  ≥ 990 g/kg

                  1 март 2018 г.

                  28 февруари 2033 г.

                  За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението на ацетамиприда, и по-специално допълнения I и II към него.
                  При извършването на цялостна оценка държавите членки обръщат особено внимание на:

                              —

                              риска за водните организми, пчелите и други неприцелни членестоноги;

                              —

                              риска за птиците и бозайниците;

                              —

                              риска за потребителите;

                              —

                              риска за работещите с веществото.

                        Когато е целесъобразно, условията за употреба включват мерки за ограничаване на риска.

         (1)  Допълнителни подробности за идентичността и спецификацията на активното вещество са представени в доклада във връзка с подновяването на одобрението.

      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:

                  1)

                  в част А вписване 91 за ацетамиприда се заличава;

                  2)

                  в част Б се добавя следното вписване:

                              Номер

                              Популярно наименование, идентификационни номера

                              Наименование по IUPAC

                              Чистота (1)

                              Дата на одобрението

                              Изтичане срока на одобрението

                              Специфични разпоредби

                              „119

                              Ацетамиприд
                              CAS № 135410-20-7
                              CIPAC № 649

                              (E)-N
                                 1-Метил-N
                                 1-[(6-хлоро-3-пиридил)метил]-N
                                 2-цианоацетамидин

                              ≥ 990 g/kg

                              1 март 2018 г.

                              28 февруари 2033 г.

                              За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада във връзка с подновяването на одобрението на ацетамиприда, и по-специално допълнения I и II към него.
                              При извършването на цялостна оценка държавите членки обръщат особено внимание на:

                                          —

                                          риска за водните организми, пчелите и други неприцелни членестоноги;

                                          —

                                          риска за птиците и бозайниците;

                                          —

                                          риска за потребителите;

                                          —

                                          риска за работещите с веществото.

                                    Когато е целесъобразно, условията за употреба включват мерки за ограничаване на риска.“

         (1)  Допълнителни подробности за идентичността и спецификацията на активното вещество са представени в доклада във връзка с подновяването на одобрението.


title: Регламент за изпълнение (ЕС) 2018/129 на Комисията от 25 януари 2018 година за разрешаване на употребата на L-аргинин, произведен чрез Corynebacterium glutamicum KCCM 80099, като фуражна добавка за всички видове животни (Текст от значение за ЕИП. )

text:
                  26.1.2018

                  BG

                  Официален вестник на Европейския съюз

                  L 22/21

            РЕГЛАМЕНТ ЗА ИЗПЪЛНЕНИЕ (ЕС) 2018/129 НА КОМИСИЯТА
      от 25 януари 2018 година
      за разрешаване на употребата на L-аргинин, произведен чрез Corynebacterium glutamicum KCCM 80099, като фуражна добавка за всички видове животни
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                  (2)

                  В съответствие с член 7 от Регламент (ЕО) № 1831/2003 беше подадено заявление за разрешаване на употребата на L-аргинин, произведен чрез Corynebacterium glutamicum KCCM 80099, като фуражна добавка, която да бъде употребявана във фуражите и във водата за пиене. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                  (3)

                  Заявлението се отнася до разрешаването на употребата на L-аргинин, произведен чрез Corynebacterium glutamicum KCCM 80099, като фуражна добавка за всички видове животни, която да бъде класифицирана в категорията „хранителни добавки“.

                  (4)

                  В становището си от 17 май 2017 г. (2) Европейският орган за безопасност на храните („Органът“) заключи, че при предложените условия на употреба L-аргининът, произведен чрез Corynebacterium glutamicum KCCM 80099, не се отразява неблагоприятно върху здравето на животните и здравето на потребителите, нито върху околната среда, както и че не биха възникнали проблеми във връзка с безопасността на ползвателите, при положение че са взети съответните предпазни мерки.

                  (5)

                  Органът стигна също така до заключението, че добавката е ефикасен източник на аминокиселината аргинин за всички видове животни и че за пълна ефикасност на L-аргинина при преживните животни той трябва да бъде защитен от разграждане в търбуха. В становището си Органът изрази загриженост относно безопасността на L-аргинина при даването му с вода за пиене. Въпреки това Органът не предложи максимално съдържание за L-аргинина. Напротив, той препоръчва добавянето на L-аргинин в подходящи количества. Съответно при добавяне на L-аргинин, и по-специално чрез водата за пиене, е целесъобразно ползвателят да бъде предупреден да вземе предвид внасянето на всички незаменими и условно заменими аминокиселини с хранителния режим.

                  (6)

                  Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                  (7)

                  При оценката на L-аргинин, произведен чрез Corynebacterium glutamicum KCCM 80099, беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посоченото вещество следва да бъде разрешена съгласно предвиденото в приложението към настоящия регламент.

                  (8)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Разрешава се употребата на посоченото в приложението вещество, което принадлежи към категорията „хранителни добавки“ и към функционалната група „аминокиселини, техните соли и аналози“, като добавка при храненето на животните, при спазване на условията, определени в същото приложение.
      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 25 януари 2018 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  EFSA Journal (Бюлетин на ЕОБХ), 2017; 15(6):4858.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     mg/kg пълноценен фураж със съдържание на влага 12 %

                        Категория: „хранителни добавки“. Функционална група: „аминокиселини, техните соли и аналози“

                     3c362

                     —

                     L-аргинин

                        Състав на добавката

                     Прах с минимално съдържание на L-аргинин 98 % (в сухо вещество) и максимално съдържание на вода 0,5 %

                        Характеристика на активното вещество

                     L-аргинин ((S)-2-амино-5-гуанидинопентанова киселина), произведен чрез ферментация с Corynebacterium glutamicum KCCM 80099
                     Химична формула: C6H14N4O2

                     CAS №: 74-79-3

                        Метод за анализ
                         (1)

                     За определяне на L-аргинина във фуражната добавка:

                                 —

                                 „Монография за L-аргинина“ (компендиум Food Chemical Codex).

                           За количественото определяне на аргинина във фуражната добавка и във водата:

                                 —

                                 йонообменна хроматография със следколонна дериватизация и фотометрично детектиране (IEC-VIS).

                           За количественото определяне на аргинина в премиксите, фуражните суровини и комбинираните фуражи:

                                 —

                                 йонообменна хроматография със следколонна дериватизация и фотометрично детектиране (IEC-VIS) — Регламент (ЕО) № 152/2009 на Комисията.

                     Всички видове животни

                                 1.

                                 L-аргининът може да се пуска на пазара и да се употребява като добавка, състояща се от препарат.

                                 2.

                                 Добавката може да се приема и чрез вода за пиене.

                                 3.

                                 В упътването за употреба на добавката и премикса се посочват условията на съхранение, устойчивостта при топлинна обработка и устойчивостта във вода за пиене.

                                 4.

                                 Задължително обозначаване при етикетиране на добавката и премиксите: „При добавянето на L-аргинин, по-специално чрез вода за пиене, трябва да се вземат предвид всички незаменими и условно заменими аминокиселини, за да се избегне дисбаланс.“

                                 5.

                                 За потребителите на добавката и премиксите стопанските субекти във фуражния сектор установяват процедури за безопасна работа и организационни мерки за преодоляване на потенциалните рискове от употребата им, и по-специално предвид факта, че той е корозивен за кожата и очите. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазни очила и ръкавици.

                     15 февруари 2028 г.

            (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) 2018/125 на Комисията от 24 януари 2018 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

text:
               26.1.2018

               BG

               Официален вестник на Европейския съюз

               L 22/10

         РЕГЛАМЕНТ ЗА ИЗПЪЛНЕНИЕ (ЕС) 2018/125 НА КОМИСИЯТА
   от 24 януари 2018 година
   за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква д) от него,
   като има предвид, че:

               (1)

               С Регламент (ЕИО) № 2658/87 е установена номенклатура от стоки, наричана по-нататък „Комбинираната номенклатура“, която се съдържа в приложение I към посочения регламент.

               (2)

               В допълнителна забележка 2, буква е) към глава 27 от Комбинираната номенклатура е определена серия от продукти, посочени като „тежки горива (fuel oils)“. Тези продукти са класирани в подпозиции от 2710 19 51 до 2710 19 68 или в подпозиции от 2710 20 31 до 2710 20 39 в зависимост от физикохимичните си свойства и характеристики.

               (3)

               Една от тези физикохимични характеристики е осапунителното число. „Тежките горива (fuel oils)“ от допълнителна забележка 2, буква е), първа алинея, първо тире имат осапунително число, по-малко от 4. Това правило се отнася за продуктите от подпозиции 2710 19 51 до 2710 19 68. При все това се допуска изключение за продукти от подпозиции 2710 20 31 до 2710 20 39 (съдържащи моноалкилови естери на мастни киселини, или „FAMAE“), ако осапунителното число е по-голямо от 4. Понастоящем това изключение е предвидено в бележка под линия в допълнителна забележка 2, буква е).

               (4)

               Въпросното изключение в бележката под линия в допълнителна забележка 2, буква е) трябва да се разшири, за да бъде взето предвид развитието на технологиите, по-конкретно развитието в областта на възобновяемите горива, съдържащи животински или растителни мазнини или масла. То трябва да се разшири и с оглед предотвратяване на възможността за фалшифициране на дизеловите горива, което обикновено се постига чрез добавяне на малки количества растителни или животински мазнини или масла към газьола, за да се промени неговото класиране от „газьол“ (който подлежи на облагане с акциз) на „други продукти“ (които не се облагат с акциз). По-конкретно добавянето на растителни масла служи за промяна на дестилационните характеристики и за получаване на осапунително число, равно на 4 или по-голямо. От физикохимична гледна точка добавянето на малки количества такива вещества не променя основния характер на тежките горива. Те продължават да се използват като тежки горива. В такива случаи отпадането на изискването осапунителното число да е по-малко от 4 следователно ще гарантира, че подобни продукти се класират правилно като тежки горива, а не като други продукти.

               (5)

               Сегашното изключение за продукти, съдържащи FAMAE, също трябва да се разшири, така че да обхваща продукти, за които осапунителното число е равно на 4, а не само продукти, за които то надвишава 4.

               (6)

               Допълнителна забележка 2, буква е) към глава 27 следва да бъде съответно изменена, за да се осигури еднаквото ѝ тълкуване в целия Съюз.

               (7)

               Поради това Регламент (ЕИО) № 2658/87 следва да бъде съответно изменен.

               (8)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   В глава 27 от Комбинираната номенклатура, която се съдържа в приложение I към Регламент (ЕИО) № 2658/87, допълнителна забележка 2, буква е) се изменя, както следва:

               1)

               в първа алинея, първото тире, включително бележката под линия, се заменя със следното:

                           „—

                           по-малък от или равен на стойностите от ред I на долната таблица, ако съдържанието на сулфатна пепел е по-малко от 1 % по метод ISO 3987, и осапунителното число е по-малко от 4 по метод ISO 6293-1 или 6293-2 (с изключение на случаите, когато продуктът съдържа една или повече биосъставки — в тези случаи предвиденото в настоящото тире изискване осапунителното число да е по-малко от 4 не се прилага),“;

               2)

               вмъква се следната четвърта алинея:
               „Терминът „биосъставки“ означава животински или растителни мазнини, животински или растителни масла или моноалкилови естери на мастни киселини (FAMAE).“

         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 януари 2018 година.

            За Комисията

            Председател

         Jean-Claude JUNCKER

      (1)  ОВ L 256, 7.9.1987 г., стр. 1.


title: Регламент за изпълнение (ЕС) 2018/123 на Комисията от 15 януари 2018 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания („Cerezas de la Montaña de Alicante“ (ЗГУ))

text:
               26.1.2018

               BG

               Официален вестник на Европейския съюз

               L 22/8

         РЕГЛАМЕНТ ЗА ИЗПЪЛНЕНИЕ (ЕС) 2018/123 НА КОМИСИЯТА
   от 15 януари 2018 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания („Cerezas de la Montaña de Alicante“ (ЗГУ))
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Испания за одобрение на изменение в спецификацията на защитеното географско указание „Cerezas de la Montaña de Alicante“, регистрирано по силата на Регламент (ЕО) № 1107/96 на Комисията (2), изменен с Регламент (ЕС) № 106/2011 на Комисията (3).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (4).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Cerezas de la Montaña de Alicante“ (ЗГУ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 януари 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 1107/96 на Комисията от 12 юни 1996 г. относно регистриране на географски указания и наименования за произход по процедурата, предвидена в член 17 на Регламент (ЕИО) № 2081/92 на Съвета (ОВ L 148, 21.6.1996 г., стр. 1).

      (3)  Регламент (ЕС) № 106/2011 на Комисията от 7 февруари 2011 г. за одобрение на промени, които не са минимални, в спецификацията на название, вписано в регистъра на защитените наименования за произход и на защитените географски указания [Cerezas de la Montaña de Alicante (ЗГУ)] (ОВ L 32, 8.2.2011 г., стр. 3).

      (4)  ОВ C 329, 30.9.2017 г., стр. 16.


title: Регламент за изпълнение (ЕС) 2018/126 на Комисията от 24 януари 2018 година за изменение на Регламент (ЕС) 2016/44 на Съвета относно ограничителни мерки с оглед на положението в Либия

text:
               26.1.2018

               BG

               Официален вестник на Европейския съюз

               L 22/12

         РЕГЛАМЕНТ ЗА ИЗПЪЛНЕНИЕ (ЕС) 2018/126 НА КОМИСИЯТА
   от 24 януари 2018 година
   за изменение на Регламент (ЕС) 2016/44 на Съвета относно ограничителни мерки с оглед на положението в Либия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение (ОВППС) 2015/1333 на Съвета от 31 юли 2015 г. относно ограничителни мерки с оглед на положението в Либия и за отмяна на Решение 2011/137/ОВППС (1),
   като взе предвид Регламент (EС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) № 204/2011 (2), и по-специално член 20, буква б) от него,
   като има предвид, че:

               (1)

               Приложение V към Регламент (ЕС) 2016/44 съдържа списък на плавателните съдове, посочени от Комитета по санкциите на ООН в съответствие с параграф 11 от Резолюция (UNSCR) 2146 (2014) на Съвета за сигурност на Организацията на обединените нации. Тези плавателни съдове са обект на няколко забрани по силата на този регламент, включително забрана за товарене, превоз или разтоварване на суров нефт от Либия и за достъп до пристанищата на територията на Съюза.

               (2)

               На 18 януари 2018 г. Комитетът към Съвета за сигурност на ООН измени идентификационните данни на плавателния съд CAPRICORN в списъка на съдовете, подлежащи на ограничителни мерки. Ето защо приложение V към Регламент (ЕС) 2016/44 следва да бъде съответно изменено.

               (3)

               За да се гарантира ефективността на мерките, предвидени в настоящия регламент, той следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение V към Регламент (ЕС) 2016/44 се изменя в съответствие с посоченото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 януари 2018 година.

            За Комисията,

            от името на председателя,

            Началник на Службата за инструментите в областта на външната политика

      (1)  ОВ L 206, 1.8.2015 г., стр. 34.

      (2)  ОВ L 12, 19.1.2016 г., стр. 1.

      ПРИЛОЖЕНИЕ
      Приложение V към Регламент (ЕС) 2016/44 на Съвета се изменя, както следва:
      вписването:

         „1.   Име: CAPRICORN
         Включено в списъка съгласно точка 10, букви а) и б) от Резолюция 2146 (2014), продължена и изменена с Резолюция 2362 (2017), точка 2 (забрана за товарене, превозване или разтоварване; забрана за влизане в пристанища). Съгласно точка 11 от Резолюция 2146 това вписване беше подновено от Комитета на 20 октомври 2017 г. и е валидно до 18 януари 2018 г., освен ако действието му не бъде прекратено по-рано от Комитета съгласно точка 12 от Резолюция 2146. Държава на знамето: неизвестно.

            Допълнителна информация

         Включване в списъка на 21 юли 2017 г. ММО: 8900878. Към 21 септември 2017 г. съдът е бил локализиран в международни води край Обединените арабски емирства.“

      се заменя със следното:

         „1.   Име: CAPRICORN
         Включено в списъка съгласно точка 10, букви а) и б) от Резолюция 2146 (2014), продължена и изменена с Резолюция 2362 (2017), точка 2 (забрана за товарене, превозване или разтоварване; забрана за влизане в пристанища). Съгласно точка 11 от Резолюция 2146 това вписване беше подновено от Комитета на 18 януари 2018 г. и е валидно до 17 април 2018 г., освен ако действието му не бъде прекратено по-рано от Комитета съгласно точка 12 от Резолюция 2146. Държава на знамето: неизвестно.

            Допълнителна информация

         Включване в списъка на 21 юли 2017 г. ММО: 8900878. Към 21 септември 2017 г. съдът е бил локализиран в международни води край Обединените арабски емирства.“


title: Регламент за изпълнение (ЕС) 2018/130 на Комисията от 25 януари 2018 година за разрешаване на употребата на препарат от ендо-1,4-бета-ксиланаза (EC 3.2.1.8), получена от Trichoderma reesei (BCCM/MUCL 49755), като фуражна добавка за свине за угояване (притежател на разрешението Berg and Schmidt GmbH Co. KG) (Текст от значение за ЕИП. )

text:
                  26.1.2018

                  BG

                  Официален вестник на Европейския съюз

                  L 22/25

            РЕГЛАМЕНТ ЗА ИЗПЪЛНЕНИЕ (ЕС) 2018/130 НА КОМИСИЯТА
      от 25 януари 2018 година
      за разрешаване на употребата на препарат от ендо-1,4-бета-ксиланаза (EC 3.2.1.8), получена от Trichoderma reesei (BCCM/MUCL 49755), като фуражна добавка за свине за угояване (притежател на разрешението Berg and Schmidt GmbH Co. KG)
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
      като има предвид, че:

                  (1)

                  В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

                  (2)

                  В съответствие с член 7 от Регламент (ЕО) № 1831/2003 беше подадено заявление за разрешаване на употребата на препарат от ендо-1,4-бета-ксиланаза (EC 3.2.1.8), получена от Trichoderma reesei (BCCM/MUCL 49755). Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

                  (3)

                  Заявлението се отнася до разрешаването на употребата на препарат от ендо-1,4-бета-ксиланаза (EC 3.2.1.8), получена от Trichoderma reesei (BCCM/MUCL 49755), като фуражна добавка за свине за угояване, която да бъде класифицирана в категорията „зоотехнически добавки“.

                  (4)

                  В становището си от 25 януари 2017 г. (2) Европейският орган за безопасност на храните („Органът“) заключи, че при предложените условия на употреба препаратът от ендо-1,4-бета-ксиланаза (EC 3.2.1.8), получена от Trichoderma reesei (BCCM/MUCL 49755), не се отразява неблагоприятно върху здравето на животните и на човека, нито върху околната среда. Органът заключи, че добавката се счита за ефикасно средство за подобряване на окончателното телесно тегло и съотношението фураж/наддаване при свинете за угояване. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

                  (5)

                  При оценката на препарата от ендо-1,4-бета-ксиланаза (EC 3.2.1.8), получена от Trichoderma reesei (BCCM/MUCL 49755), беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.

                  (6)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „подобрители, увеличаващи смилаемостта на храната“, като добавка при храненето на животните, при спазване на условията, определени в същото приложение.
      Член 2
      Настоящият регламент влиза в сила на двадесетия ден след деня на публикуването му в Официален вестник на Европейския съюз.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 25 януари 2018 година.

               За Комисията

               Председател

            Jean-Claude JUNCKER

         (1)  ОВ L 268, 18.10.2003 г., стр. 29.

         (2)  EFSA Journal (Бюлетин на ЕОБХ), 2017; 15(2):4707.

         ПРИЛОЖЕНИЕ

                     Идентификационен номер на добавката

                     Наименование на притежателя на разрешението

                     Добавка

                     Състав, химична формула, описание, метод за анализ

                     Вид или категория на животните

                     Максимална възраст

                     Минимално съдържание

                     Максимално съдържание

                     Други разпоредби

                     Срок на валидност на разрешението

                     единици за активност/kg пълноценен фураж със съдържание на влага 12 %

                        Категория: „зоотехнически добавки“. Функционална група: „подобрители, увеличаващи смилаемостта на храната“

                     4a26

                     Berg and Schmidt GmbH Co. KG

                     Ендо-1,4-бета-ксиланаза
                     ЕС 3.2.1.8

                        Състав на добавката

                     Препарат от ендо-1,4-бета-ксиланаза (ЕС 3.2.1.8), получена от Trichoderma reesei (BCCM/MUCL 49755), с минимална активност 15 000  EPU (1)/g
                     (в твърдо състояние)

                        Характеристика на активното вещество

                     Ендо-1,4-бета-ксиланаза (EC 3.2.1.8), получена от Trichoderma reesei (BCCM/MUCL 49755)

                        Метод за анализ
                         (2)

                     За количествено определяне на активността на ендо-1,4-бета-ксиланазата:
                     колориметричен метод за измерване на водоразтворимото багрилно вещество, освободено при действието на ендо-1,4-β-ксиланаза от пшенични арабиноксиланови субстрати, напречно свързани с азурин.

                     Свине за угояване

                     —

                     1 500  EPU

                                 1.

                                 В упътването за употреба на добавката и премикса се посочват условията на съхранение и устойчивостта при топлинна обработка.

                                 2.

                                 За потребителите на добавката и премиксите стопанските субекти в областта на фуражите установяват процедури за безопасна работа и организационни мерки за преодоляване на потенциалните рискове в резултат на употребата им. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително средства за защита на кожата и очите и за дихателна защита.

                     15 февруари 2028 г.

            (1)  1 ЕPU е количеството ензим, което освобождава 0,0083 μmol редуциращи захари (ксилозен еквивалент) от овесено-шпелтен ксилан на минута при pH 4,7 и температура 50 °С.

            (2)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.


title: Регламент за изпълнение (ЕС) 2018/127 на Комисията от 24 януари 2018 година за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин

text:
               26.1.2018

               BG

               Официален вестник на Европейския съюз

               L 22/14

         РЕГЛАМЕНТ ЗА ИЗПЪЛНЕНИЕ (ЕС) 2018/127 НА КОМИСИЯТА
   от 24 януари 2018 година
   за изменение на Регламент (ЕО) № 1484/95 по отношение на определянето на представителните цени в секторите на птичето месо и яйцата, както и за яйчния албумин
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 183, буква б) от него,
   като взе предвид Регламент (ЕС) № 510/2014 на Европейския парламент и на Съвета от 16 април 2014 г. за определяне на търговския режим, приложим за някои стоки, получени от преработката на селскостопански продукти и за отмяна на регламенти (ЕО) № 1216/2009 и (ЕО) № 614/2009 на Съвета (2), и по-специално член 5, параграф 6, буква а) от него,
   като има предвид, че:

               (1)

               С Регламент (ЕО) № 1484/95 на Комисията (3) се определят правилата за прилагане на системата на допълнителни вносни мита, заедно с представителните цени в секторите на птичето месо и яйцата, както и за яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо и яйцата, както и за яйчния албумин, показва, че се налага да бъдат променени представителните цени при внос на някои продукти, като се има предвид разликата в цените в зависимост от произхода.

               (3)

               Поради това Регламент (ЕО) № 1484/95 следва да бъде изменен.

               (4)

               С оглед на необходимостта да се осигури възможно най-бързото прилагане на тази мярка след предоставянето на актуализираните данни, е целесъобразно настоящият регламент да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с текста в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 януари 2018 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 150, 20.5.2014 г., стр. 1.

      (3)  Регламент (ЕО) № 1484/95 на Комисията от 28 юни 1995 г. относно определяне на подробни правила за прилагане на системата на допълнителни вносни мита и относно фиксиране на представителни цени в секторите птиче месо и яйца и за яйчен албумин, и за отмяна на Регламент № 163/67/ЕИО (ОВ L 145, 29.6.1995 г., стр. 47).

      ПРИЛОЖЕНИЕ
      „
            ПРИЛОЖЕНИЕ I

                        Код по КН

                        Описание на стоките

                        Представителна цена
                        (ЕUR/100 kg)

                        Обезпечение по член 3
                        (ЕUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        113,6

                        0

                        AR

                        0207 12 90

                        Неразфасовани замразени „пилета 65 %“

                        132,5

                        0

                        AR

                        217,2

                        0

                        BR

                        0207 14 10

                        Обезкостени замразени разфасовки от петли или кокошки

                        250,0

                        15

                        AR

                        225,3

                        22

                        BR

                        309,7

                        0

                        CL

                        253,3

                        14

                        TH

                        0207 27 10

                        Обезкостени замразени разфасовки от пуйки

                        336,9

                        0

                        BR

                        306,0

                        0

                        CL

                        0408 91 80

                        Яйца без черупки, сушени

                        320,6

                        0

                        AR

                        1602 32 11

                        Приготвени храни от петли или кокошки без топлинна обработка

                        200,4

                        26

                        BR

                  “

         (1)  Номенклатура на държавите съгласно Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7).


title: Регламент за изпълнение (ЕС) 2018/124 на Комисията от 15 януари 2018 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания („Pane di Matera“ (ЗГУ))

text:
               26.1.2018

               BG

               Официален вестник на Европейския съюз

               L 22/9

         РЕГЛАМЕНТ ЗА ИЗПЪЛНЕНИЕ (ЕС) 2018/124 НА КОМИСИЯТА
   от 15 януари 2018 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания („Pane di Matera“ (ЗГУ))
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Италия за одобрение на изменение в спецификацията на защитеното географско указание „Pane di Matera“, регистрирано по силата на Регламент (ЕО) № 160/2008 на Комисията (2).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (3).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Pane di Matera“ (ЗГУ).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 януари 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 160/2008 на Комисията от 21 февруари 2008 година относно регистрацията на някои наименования в Регистъра на защитените наименования за произход и защитените географски указания (Pane di Matera (ЗГУ), Tinca Gobba Dorata del Pianalto di Poirino (ЗНП) (ОВ L 48, 22.2.2008 г., стр. 27).

      (3)  ОВ C 305, 15.9.2017 г., стр. 20.


title: Регламент за изпълнение (ЕС) 2018/139 на Комисията от 29 януари 2018 година за изменение на Регламент (ЕО) № 1033/2006 по отношение на позоваванията на разпоредби на ИКАО (Текст от значение за ЕИП. )

text:
               30.1.2018

               BG

               Официален вестник на Европейския съюз

               L 25/4

         РЕГЛАМЕНТ ЗА ИЗПЪЛНЕНИЕ (ЕС) 2018/139 НА КОМИСИЯТА
   от 29 януари 2018 година
   за изменение на Регламент (ЕО) № 1033/2006 по отношение на позоваванията на разпоредби на ИКАО
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 552/2004 на Европейския парламент и на Съвета от 10 март 2004 г. относно оперативната съвместимост на европейската мрежа за управление на въздушното движение (Регламент за оперативната съвместимост) (1), и по-специално член 3, параграф 5 от него,
   след консултации с Комитета за единно небе,
   като има предвид, че:

               (1)

               В член 2, параграф 2, точка 16 от Регламент (ЕО) № 1033/2006 на Комисията (2) са посочени определения, установени в том 1 на Процедурите за аеронавигационно обслужване на Международната организация за гражданско въздухоплаване (ИКАО) — Експлоатация на въздухоплавателните средства (PANS-OPS, док. 8168), и по-специално неговото пето издание от 2006 г., включващо изменение № 6. На 10 ноември 2016 г. ИКАО измени Документ 8168, като включи в него Изменение № 7.

               (2)

               В точка 2 от приложението към Регламент (ЕО) № 1033/2006 са посочени разпоредби, определени в Процедурите за аеронавигационното обслужване на ИКАО — Управление на въздушното движение (PANS-ATM, док. 4444), и по-специално тяхното 15-о издание от 2007 г., включващо изменение № 6. На 10 ноември 2016 г. ИКАО измени Документ 4444, като включи в него Изменение № 7А.

               (3)

               Позоваванията в Регламент (ЕО) 1033/2006 на док. 8168 и док. 4444 следва да бъдат актуализирани, за да се даде възможност на държавите членки да изпълнят своите международни правни задължения и да се осигури съгласуваност с международната регулаторна рамка на ИКАО.

               (4)

               Поради това Регламент (ЕО) № 1033/2006 следва да бъде съответно изменен,

         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1033/2006 се изменя, както следва:

               1)

               в член 2, параграф 2 точка 16 се заменя със следното:

                           „16.

                           „процедури в района на терминала“ означава стандартните отлитания по прибори и стандартните долитания по прибори, както са определени в Процедурите за аеронавигационно обслужване на ИКАО — Експлоатация на въздухоплавателните средства (PANS-OPS, док. 8168 — том 1 — пето издание — 2006 г., включващо всички изменения до № 7).“;

               2)

               в приложението точка 2 се заменя със следното:

                           „2.

                           Глава 4, раздел 4.4 (Полетни планове) и глава 11, параграф 11.4.2.2 (Съобщения за движение) от PANS-ATM, док. 4444 на ИКАО (16-о издание от 2016 г., включващо всички изменения до № 7А).“

         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 януари 2018 година.

            За Комисията

            Председател

         Jean-Claude JUNCKER

      (1)  ОВ L 96, 31.3.2004 г., стр. 26.

      (2)  Регламент (ЕО) № 1033/2006 на Комисията от 4 юли 2006 г. за определяне на изискванията за процедурите за полетни планове в предполетната фаза за единното европейско небе (ОВ L 186, 7.7.2006 г., стр. 46).


title: Регламент за изпълнение (ЕС) 2018/137 на Съвета от 29 януари 2018 година за прилагане на Регламент (ЕС) № 101/2011 относно ограничителни мерки, насочени срещу определени лица, образувания и органи с оглед на положението в Тунис

text:
               30.1.2018

               BG

               Официален вестник на Европейския съюз

               L 25/1

         РЕГЛАМЕНТ ЗА ИЗПЪЛНЕНИЕ (ЕС) 2018/137 НА СЪВЕТА
   от 29 януари 2018 година
   за прилагане на Регламент (ЕС) № 101/2011 относно ограничителни мерки, насочени срещу определени лица, образувания и органи с оглед на положението в Тунис
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 101/2011 на Съвета от 4 февруари 2011 г. относно ограничителни мерки, насочени срещу определени лица, образувания и органи с оглед на положението в Тунис (1), и по-специално член 12 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 4 февруари 2011 г. Съветът прие Регламент (ЕС) № 101/2011.

               (2)

               Въз основа на преглед на списъка в приложение I към Регламент (ЕС) № 101/2011 вписването за едно лице следва да бъде изменено.

               (3)

               Поради това приложение I към Регламент (ЕС) № 101/2011 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕС) № 101/2011 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 януари 2018 година.

            За Съвета

            Председател

         Р. ПОРОЖАНОВ

      (1)  ОВ L 31, 5.2.2011 г., стр. 1.

      ПРИЛОЖЕНИЕ
      Вписването за посоченото по-долу лице, съдържащо се в приложение I към Регламент (ЕС) № 101/2011, се заменя със следното:

                     Име

                     Идентификационни данни

                     Основания

                     „5.

                     Fahd Mohamed Sakher Ben Moncef Ben Mohamed Hfaiez MATERI

                     Тунизиец, роден в гр. Тунис на 2 декември 1981 г., син на Naïma BOUTIBA, женен за Nesrine BEN ALI, л.к. № 04682068.

                     Лице, срещу което тунизийските власти водят съдебни разследвания във връзка със съучастие в присвояване на тунизийски публични средства от лице на публична длъжност, съучастие в злоупотреба със служебно положение от лице на публична длъжност (в случая бившия президент Ben Ali) с цел извличане на облаги за трето лице и причиняване на вреди на администрацията, оказване на неправомерно влияние върху лице на публична длъжност (в случая бившия президент Ben Ali) с цел пряко или косвено получаване на облаги за друго лице и във връзка със съучастие в престъплението съзнателно неправомерно получаване от публичен служител на публични средства и използването им за лични облаги или облаги на членове на семейството му.“


title: Регламент за изпълнение (ЕС) 2018/138 на Комисията от 16 януари 2018 година за вписване на наименование в регистъра на защитените наименования за произход и защитените географски указания („Traditional Welsh Caerphilly“/„Traditional Welsh Caerffili“ (ЗГУ)

text:
               30.1.2018

               BG

               Официален вестник на Европейския съюз

               L 25/3

         РЕГЛАМЕНТ ЗА ИЗПЪЛНЕНИЕ (ЕС) 2018/138 НА КОМИСИЯТА
   от 16 януари 2018 година
   за вписване на наименование в регистъра на защитените наименования за произход и защитените географски указания („Traditional Welsh Caerphilly“/„Traditional Welsh Caerffili“ (ЗГУ)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Traditional Welsh Caerphilly“/„Traditional Welsh Caerffili“, подадено от Обединеното кралство, бе публикувано в Официален вестник на Европейския съюз
                   (2).

               (2)

               Тъй като Комисията не получи никакви възражения по член 51 от Регламент (ЕС) № 1151/2012, наименованието „Traditional Welsh Caerphilly“/„Traditional Welsh Caerffili“ следва да се регистрира,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Traditional Welsh Caerphilly“/„Traditional Welsh Caerffili“ (ЗГУ).
   Наименованието по първа алинея се използва за идентифициране на продукт от клас 1.3. Сирена от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 януари 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 317, 23.9.2017 г., стр. 10.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).